Ščecina
Ščecina (poļu: Szczecin), vēsturiski arī Štetina jeb Štetīne (vācu: Stettin, latīņu: Stetinum, Sedinum), ir pilsēta Polijas ziemeļrietumos pie Baltijas jūras, Rietumpomožes vojevodistes centrs netālu no Oderas grīvas. Lielākā Polijas osta. Kuģu būves centrs. Sena pilsēta, no kuras apbūves gan maz saglabājies, jo pilsēta stipri nopostīta Otrā pasaules kara laikā.